Държавен вестник, бр. 84, 2017 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  84
изпълнението на изискванията за ниво на 
компетентност и обем дейност на всяка от 
структурите по нива.
§ 3. Указания по прилагане на тази наредба 
се дават от министъра на здравеопазването.
§ 4. Контролът по изпълнение на наредба-
та се осъществява от Изпълнителна агенция 
„Медицински одит“, регионалните здравни 
инспекции и органите на управление на ле-
чебните заведения.
§ 5. Наредбата се издава на основание 
чл. 6, ал. 1 от Закона за лечебните заведения 
и отменя Наредба № 9 от 2016 г. за утвържда-
ване на медицински стандарт „Ортопедия и 
травматология“ (ДВ, бр. 94 от 2016 г.).
Министър: 
Николай Петров
Приложение 
към чл. 1, ал. 1 
МЕДИЦИНСКИ СТАНДАРТ „ОРТОПЕДИЯ И 
ТРАВМАТОЛОГИЯ“
Раздел I 
Основна характеристика на медицинската спе-
циалност „Ортопедия и травматология“
1. Дефиниция и основни цели на клиничната 
специалност
В рамките на медицинската специалност 
„Ортопедия и травматология“ се осъществява 
профилактика, диагностика, лечение, медицинска 
експертиза във връзка със заболявания и травми 
на опорно-двигателния апарат, здравни грижи, 
ранна рехабилитация на пациенти с ортопедични 
и травматологични заболявания.
2. Ключови елементи на профилактичния и ди-
агностично-лечебния процес в областта на клинич-
ната специалност „Ортопедия и травматология“
2.1. Диагностичната и лечебната дейност по 
специалността „Ортопедия и травматология“ се 
извършва, като:
2.1.1. Извънболнична ортопедично-травмато-
логична помощ:
2.1.1.1. спешна – на местопроизшествието, 
в медицинско транспортно средство, център за 
спешна медицинска помощ;
2.1.1.2. първична – в амбулатория за първична 
извънболнична медицинска помощ; 
2.1.1.3. специализирана – в амбулатории за спе-
циализирана извънболнична медицинска помощ: 
индивидуална или групова практика за специ-
ализирана извънболнична помощ по ортопедия 
и травматология, медицински център, медико-
дентален център и диагностично-консултативен 
център с ортопедично-травматологичен кабинет. 
2.1.2. Болнична ортопедично-травматологична 
помощ, която се осъществява във:
2.1.2.1. многопрофилни болници за активно 
лечение;
2.1.2.2. специализирани болници за активно 
лечение по ортопедия и травматология;
2.1.2.3. болници за продължително лечение 
и/или рехабилитация. 
2.2. Диагностичната дейност по ортопедия 
и травматология се осъществява посредством 
методи за: 
2.2.1. Клинична неинвазивна диагностика:
2.2.1.1. анамнеза;
2.2.1.2. оглед;
2.2.1.3. палпация;
2.2.1.4. мануални тестове;
2.2.1.5. динамични тестове (походка и др.);
2.2.1.6. инструментални тестове (тегло, ръст, 
стрестестове, динамометрия и др.);
2.2.1.7. други клинични неинвазивни методи.
2.2.2. Образна диагностика: 
2.2.2.1. рентгенографии (конвенционални, 
прицелни, специални центражи, с увеличение, 
стресграфии и др.);
2.2.2.2. ренгеноскопия;
2.2.2.3. ехография;
2.2.2.4. компютърна аксиална томография 
(КАТ);
2.2.2.5. магнитно-ядрен резонанс;
2.2.2.6. сцинтиграфия;
2.2.2.7. рентгеноконтрастни методи (артерио­
графия, венография, урография, цистография и 
др.);
2.2.3. Инвазивна диагностика:
2.2.3.1. диагностична пункция;
2.2.3.2. биопсия;
2.2.3.3. диагностична артроскопия;
2.2.3.4. други инвазивнодиагностични методи.
2.2.4. Лабораторна диагностика:
2.2.4.1. клинико-лабораторни изследвания;
2.2.4.2. микробиологични изследвания;
2.2.4.3. хемостезиологични изследвания;
2.2.4.4. имунологични изследвания;
2.2.4.5. други лабораторни изследвания.
2.2.5. Клиничната диагностика се извършва 
в оборудвани за целта амбулаторни и прием-
но-консултативни кабинети в структурите за 
извънболничната и болничната помощ.
2.2.6. Образната диагностика се извършва в 
съответните структури за образна диагностика 
съгласно медицинския стандарт по образна 
диагностика.
2.2.7. Ехографската ортопедично-травматоло-
гична диагностика се извършва в амбулаторни, 
приемно-консултативни и стационарни кабинети 
в структурите за извънболничната и болничната 
помощ, оборудвани с необходимата апаратура, и 
от специалисти със съответната квалификация. 
2.2.8. Инвазивната диагностика се извърш-
ва в операционна зала (или манипулационна), 
оборудвана с апаратура и инструментариум, 
съответстващи на протоколите за извършване на 
диагностичната процедура, и от специалист по 
ортопедия и травматология, преминал обучение 
във формите на продължаващото обучение за 
придобиване на квалификация по съответната 
специализирана дейност. За извършване на ар-
троскопска диагностика се изисква документ 
за придобита допълнителна квалификация по 
артроскопия и участие на операционна меди-
цинска сестра с допълнителна квалификация 
в областта на ортопедията и травматологията.